Fribourg
‘S e baile mòr ann an air an àirde an iar na h-Eilbheis a th’ ann am Fribourg (IPA: fribwa, Gearmailtis Freiburg is IPA: fribʊrg, Eadailtis: Friburgo/Friborgo, Rumantsch: Friburg). Tha e suidhichte aig 543m os cionn ìre na mara ri taobh na h-aibhne Sarine, anns an roinn (Fraingis: Canton) Fribourg. Tha Fribourg 123km air falbh bho Zürich, 100km bho Ghenève, 92Km bho Luzern agus dìreach 28km bho Bhern, prìomh-bhaile na dùthcha. Tha 34,897 duine a’ fuireach anns a’ bhaile. ‘S e an 15mh baile na dùthcha a-rèir àireamh-sluaigh. ‘S e Fraingis an cànan a tha aig a’ mhòr-chuid dhe na daoine ann am Fribourg (63.6%) ach tha Gearmailtis aig 21.2% cuideachd.

Eachdraidh
Chaidh am baile a stèidheachadh ann an 1174 le Berchtold IV von Zähringen agus chaidh an t-Oilthigh a stèidheachadh ann an 1582. Bhuineadh am baile gu Poblachd Rhodàinia bho 1802 gu ruige 1810.

Daoine Ainmeil 
 Johann Jakob Hess (1866 – 1949): Eòlaiche na h-Èiphit.
 Jean Tinguely (1925 – 1991): Dealbhadair.
 Carl Rütti (1949): Cèoladair.
 Anne-Lise Thurler (1960 – 2008): Sgrìobhadair.
 Claude Longchamp (1957: Seanaiche.

Bailtean Co-cheangailte 
  Nova Friburgo
  Rueil-Maison
  Na Bailtean Zähringer

Bailtean eile leis an aon ainm

Roinn Eòrpa 

 Freiburg im Breisgau, (Baden-Württemberg), sa Ghearmailt, baile eile nan Zähringen.
 Freiburg an der Elbe, (Sagsainn Iosail) sa Ghearmailt.
 Freyburg, (Sagsainn-Anhalt), sa Ghearmailt.
 Fribourg, Moselle, san Fhraing.
 Friburge, Rhône-Alpes, san Fhraing, clachan faisg air Champagny-en-Vanoise. S’ dòcha gu bheil an t-ainm sin a’ ciallachadh Baile Fuar).
 Świebodzice, sa Phòlainn, seann Freiburg in Schlesien ron Dàrna Cogadh.
 Frymburk, An t-Seic.

Aimearagaidh 

 Nova Friburgo, Rio de Janeiro, Braisil, air a stèidheachadh ann an 1818 le daoine à Fribourg fhèin.
 Fraiburgo, Santa Catarina, Braisil.

Iomraidhean

Ceanglaichean A-mach 
 Riaghaltas na Roinne

Bailtean
An Eilbheis